Ek het in die 60’s en 70’s grootgeword en Qazaqstan vat my terug na my kinderjare, toe muurpapier ‘n inding in Suid-Afrika was. Ek onthou sulke maroon koninklike muurpapier iewers in ons huis, kom dalk in die sitkamer gewees het. Dalk is ek verkeerd, maar ek onthou dat dit fluweelagtig gevoel het.
So, laat ek bietjie vertel hoe muurpapier hier lyk. Ek dink ek het die van die vorige woonstel uitgevee, sal bietjie soek. As ek kry sal ek kom insit. Hierdie woonstel s’n lyk so.
Ek sal dit nie self plak nie, word heeltemal te gou moeg vir goed. Mure word nie maklik verander in ons huis nie. Dit is ook waarom ek nooit aan my sal laat tattoe nie, dit kan nie af as ek moeg raak nie.
Ma sê dit klink asof julle dieselfde ouderdom is want sy het ook in die 60’s grootgeword en sy ken muurpapier ook, maar daar is sy ook soos jy want sy ook ook net van skoon, wit mure. Maar die muurpapiere is regtig pragtig. Ek hou ook daarvan. Dit gee baie atmosfeer aan ‘n vertrek en dit lyk baie mooi as die venster so skyn op die dak. Die Russe is darem oulik hoor. 🙂
Ek stem saam met jou en ma Rambo. Ons is verkeerd oor hulle ingelig toe ons jonk was. Hulle is soos ons. Hou van hulle gesinne, kinders en diere.
Ek en my man sit soms en kyk na ou episodes van Doc Martin en dan vergaap ek my aan die bont muurpapier in die huise met die lae kosyne. Dit lyk my die Engelse het gehou van donker patrone en dis baie bont ook. Ek hou ook van skoon mure en tog nie te baie meubels nie. Of ornamentjies nie. Ons noem dit kaggelkakkies. Maar dis ongeskik – smaak verskil en myne is baie minimalisties.